**К. Мырзабеков атындагы орто мектеби**

**Методикалык окуу**

**20-ноябрь 2020-ж.**

**Катышты: 29 мугалим**

**Тема: Компетенттүүлүк түшүнүгү.**

“Окуучулар сабактын жүрүшүндө билимдерге, билгичтиктерге, көндүмдөргө ээ болушат”- деп сабактын максаттарын койгондо жазып жүрөбүз. Азыркы мезгилде окуучулар ошол ББКга негизделген компетенттүүлүктөргө дагы ээ болушу керек. Билим берүүдө жеке эле билимге эмес компетенттүүлүктү дагы калыптандырууга басым жасалат

**Компетенция,компетенциялар**- кандайдыр бир тармакта эмгектин натыйжалуу болуусу үчүн мааниге ээ болгон ишмердүүлүк. Мында окууну баалап билүүгө,маселелерди чыгармачылык менен чечүүгө коомчулук менен бирге аракеттенишет.өзүн жана дүйнөнү өзгөртүүгө мүмкүндүк берүүчү өзүнүн билимин, билгичтигин, жүрүш-туруш көндүмдөрүн, жөндөмдүүлүгүн жана жеке инсандык кесиптик жогорку сапатын көрсөтүүгө тийиш.

**Компетенция термини** латындын competete - “ээ болуу, шайкеш келүү, туура келүү” деген сөзүнөн алынып, эки мааниге ээ:

1. Адамдын же кайсы бир мекеменин ыйгарым укуктары
2. Таанып билүүгө, тажрыйбага ээ болгон адамдардын суроолору.

Билим берүү чөйрөсүндө бул терминдин экинчи мааниси маанилүү орунду ээлейт. Анткени тажрыйбага ээ болуу, баш аламандык учурунда аракеттене билүү жөндөидүүлүгү сыяктуу сапаттар, мугалимдин сабагында ишке аша турган окуучулардагы компетенттик мамиленин калыптанышына мүмкүндүк берет.

Компетенция жана компетенттүүлүк түшүнүктөрү жөнүндө ар түрдүү аныктамалар бар. Мисалы:

**Компетенция** адам ээ болгон нерселердин жыйындысы, ал эми компетенттүүлүк аны колдоно билүү жөндөмдүүлүгүнүн жыйындысы.

**Компетенция** билим, билгичтик, көндүм, инсандык сапат жана практикалык ишмердүүлүктүн тажрыйбаларын өздөштүрүүнүн комплекси.

**Компетенция-** тапшырмаларды аткарууну, ар кандай тоскоолдуктардан өтүүнү жана максаттарга жетүүнү камсыз кылуучу, алгылыктуу иш аракеттердин конкреттүү стратегиясы болуп эсептелет ж.б.

Ал эми **компетенттүүлүк** түшүнүгү 60-70-жылдарда батышта пайда болсо, 1980-жылдардын аягында ата мекендик адабияттарда пайда болгон.

**Компетенттүүлүк –** эффективдүү өздөштүрүлгөн стратегиянын эсебинен чыгармачылыкты ийгиликтүү камсыз кылган интерактивдүү адам ресурсу.

**Компетенттүүлүк** – бул өз оюн, бир нерсеге баа берүүсүн, ой толгоосун кесиптик сабаттуулук менен айтып берүүгө мүмкүнчүлүк берген билим, билгичтиктерге көндүмдөргө турмуштук тажрыйбаларга ээ болуусу.

**Компетенттүүлүк** кесиптик чөйрөдөгү ар кандай кырдаалдарда көрсөтүлгөн комплексти колдоно билүү жөндөмдүүлүгү. Ошентип, компетенттүүлүк компетенциялардан турат, компетенция менен камсыздалат жана компетенцияларда кездешет.

Компетенттүүлүкталкууланып жаткан теманын алкагында билим берүүнүн деңгээлин белгилейт. Окуучунун билим деңгээли азыркы жаңы шартта билимдин көлөмү менен аныкталбайт.

**Компетенттүүлүк** **мамилеси** (компетентностный подход) жагынан алганда билим деңгээли, алган билимдин негизинде, ар түрдүү татаалдыктагы маселелерди чече билүү жөндөмдүүлүгү боюнча аныкталат. Компетенттүүлүк мамилеси блимдин маанилүүлүгүн танбайт, бирок ал алган билимди пайдалана алуу жөндөмдүүлүгүнө бекем көңүл бурат.

Компентенттүүлүк мамиле жагынан алганда, билим берүү чыгармачылыгынын жыйынтыгы болуп, негизги компентенттүүлүктүн калыптанышы болуп эсептелет

**Негизги компентенттүүлүк –деп** ( ключевые компетентность) окуучулардын өздөрү үчүн актуалдуу деп эсептелген маселелерди өз алдынча чечүү жөндөмдүүлүгү аталат.

**Мугалимдин компентенциясы.**

Мугалимдин компентенциясы түшүнүгүнүн да бир нече аныктамасы бар:

* Мугалимдердин билим берүү жана билгичтиктерди эффективдүү колдонуусу
* Мугалимдин ар түрдүү чөйрөлөрдө билим жана тажрыйбаларын колдонуусу
* Мугалимде берилген тапшырманы аткарууну камсыз кылуучу сапаттардын арбын болушу.
* Пландаштыруу компетенциясы – мугалим окутууну окуучулардын керектөөлөрүнө жараша пландаштырат.
* Окутуунун усулдарын жана ыкмаларын колдонуу компентенциясы ж.б.

Педагогикада жыйынтыкка багытталган билим берүүнү аныктоочу түшүнүк бул компетенттик билим берүү болуп эсептелет.

Компетенттик билим берүүгө өтүү-билим берүү ишмердүүлүгүн мазмунун жана формасын өзгөртүүнү талап кылат.

Компентенттүү билим берүү, мугалимден балдарда эмнени өнүктүрүш керек дегенди түшүнүүнү талап кылат. Ошондой эле мугалимден балдарга кантип өз актуалдашуусуна көмөк көрсөтөөрүн ойлонуусун да талап кылат.

**Окуучуларда төмөнкү компетенттүүлүктөрдү өнүктүрүү зарыл:**

* Коомдук ишмердүүлүк чөйрөсүндөгү компетенттүүлүк- бул окуучулардын окуган сабагынан жарандын, шайлоочунун жамааттын мүчөсүнүн ролун аткара билүү көндүмүнө ээ болушу.

**Окуу –билим алуу компетенциясы:**

* Өзүнүн интеллектуалдык мүмкүнчүлүгүн өтө жогорку деңгээлде өнүктүрүү
* Өмүр бою окуга жөндөмдүүлүк
* Сынчыл ойлом (аналитикалык, синтездөө) көндүмдөрү

**Социалдык компетенция:**

* Өзүнүн иштерин пландаштыра алуу
* Өзүн ишке даярдап алуу

**Маалымат компетенциясы:**

* Маалыматты баалоо жөндөмдүүлүгү
* Маалымат технологияларын өздөштүрүү

**Коммуникативдик компетенция:**

* Топто иштей билүү
* Өзүн жана башкаларды түшүнүүгө аракет жасоо.

**Окуучулардын олимпиадага, экзаменге, сабакка даярдануусу боюнча көрсөтмө.**

**Катышты: 16 мугалим**

1. **Олимпиадага даярдануу.**

Олимпиадага, конкурс, көргөзмөлөргө албетте, катыш. Булар сенин талантыңды жүзөгө чыгарып, билимиңе түрткү берет. Булардын баарына алдын ала даярдан. Олимпиада окуучулардын билим сапаты, интеллектиги,кругозорун аныкталуучу сынак болуп эсептелинет.

Олимпиадага мыкты даярданууга төмөнкүлөрдү сунуш кылабыз:

1. Олимпиадага даярдануу боюнча мугалим менен бирдикте индивидуалдык план, программа түзүү. Аткарылышын контролдоо.
2. Окуучуларга олимпиадага даярдануу үчүн сунуш кылынуучу адабияттар тизмесин түзүп,(15-20 китеп) мүмкүн болсо таап алуу.
3. Атайын олимпиадалык тапшырмалар жыйнагын таап даярданууну уюштуруу. Мисалы: “Задачи Московских олимпиад”, Задачи Московских физических олимпиад” ж.б.
4. Жайкы каникулга кетер алдынан үч айга тапшырма даярдап алуу. Мүмкүн болсо каникул ичинде 4-5 жолу мугалим менен чогулушуп чогуу иштөө.
5. Областтык, республикалык олимпиадага материалдарын таап, даярдануу.
6. Областтык, республикалык олимпиада катышуучулары менен жолугушуу өткөрүү.
7. Ошол предмет боюнча кругозорду өстүрүү планын түзүү, иш алып баруу.
8. Телевизордон атайын берүүлөрдү көрүү. Суроо-жооп талкуу уюштуруу.
9. Ошол предмет боюнча орто мектеп курсун (6-11-кл) бир бүтүн, кыскача конспект кылып даярдоо.
10. Предмет боюнча түшүнүктөр системасын түзүп даярдоо.
11. Атайын тереңдетип окутуу программасын, китебин таап иштөө.
12. Ошол предмет боюнча билимдерди өздөштүрүп, көнүгүү, машыгуу аркылуу билгичтиктерди үйрөтүү.
13. Практикалык , лабораториялык иштердин нормасын аткаруу.
14. Төрт деңгээлдеги маселе, мисал тапшырмаларды аткарып үйрөнүү:

а)Жөнөкөй;

б)орто;

в)Татаал;

г)Өтө татаал маселе, мисал тапшырмалар.

1. ЖОЖ, башка мектеп мугалимдерден да консультация алуу, китеп колдонмо алып, пайдалануу.
2. Ошол сабак боюнчагезит,журналдагы жаңылыктарды окуп үйрөнүү.
3. Оозеки, жазуу түрүндөгү тапшырмаларды аткарууга даярдануу.
4. Чыгармачылык иштерге даярдануу. Көп варианттуу тапшырмаларга даярдана билүү.
5. Мезгил-мезгили менен даярдыкты текшерип кемчиликтерин билим түзөтүп туруу.
6. Ар бир предмет боюнча олимпиадага даярданууга түзүлгөн, усулдук сунуштарды ( мугалим окуучу даярдыгын) эскертмелерди үйрөтүп чыгуу.
7. “Пособия для поступающих в ВУЗы”, “Сборник задач по физике, химии” ж.б. таап үйрөнүү.
8. Видео, магнитофон кассеталарын, интернет пайдалануу.
9. Ошол предмет боюнча:
10. Энциклопедия.
11. Словарь
12. Справочник.
13. Пособие.
14. Хрестоматия ж.б. таап даярдануу.
15. Олимпиадага даярдануу боюнча жалпы дептер, конспект, сөздүк түзүү.
16. **Сабак, экзаменге өз алдынча даярдануу программасында эмнелер болуу керек?**
17. Өткөн курсту (классты) кайталоо
18. Өткөн темаларды кайталоо (глава,бөлүм).
19. Эреже,формула, аныктама ж.б жаттоо.
20. Маселе, мисал, көнүгүү иштөө.
21. Модел, система, схема түзүү
22. Словарь (сөздүк) түзүү.
23. Ошол сабактан кошумча китеп окууга (илимий, илимий-популярдуу адабий) мугалим тизме берет.
24. Энциклопедия, справочник, сөздүк менен иштөө.
25. Гезит,журнал менен иштөө
26. ЭВМ,компьютерде иштөө
27. Атайын теле-радио берүүнү көрүп, угуу.
28. Жазма иштерди жазуу(доклар, реферат).
29. Ошол предмет боюнча окумуштуулардын өмүр баянын, ишмердүүлүгүн үйрөнүү.
30. Суроолорго жооп ( мугалим түзгөн, китептеги суроолор) даярдоо.
31. Ар бир предметтен түшүнүктөр системасын түзүп чыгуу.
32. Суроо-жооп өткөрүү. (Өз ара баарлашуу).
33. Ошол сабак, илимдин соңку жетишкендиктерин табуу.
34. Өз-ара консультация (окуучу ассистенттер менен)
35. Предмет каанада иштөө
36. Тапшырма, мисал, көнүгүү түзүү.
37. Орус тилинен сөздүк түзүү.
38. Англис тилинен сөздүк түзүү
39. Жаңы коомдук, саясий экономикалык сөздөр боюнча сөздүк түзүү.
40. Кругозор өстүрүү.
41. Эртеңки күнкү расписаниедеги сабактарга даярдануу (алгач ушундан башталса).

**К. Мырзабеков атындагы орто мектеби**

**28-октябрь 2020-ж.**

**Дифференцирленген окутуунун мааниси жана түрлөрү.**

**Деңгээлдештирилген (Дифференцирленген) окутуу** деп окуучулардын жекече өзгөчөлүктөрүн эске алуу аркылуу окутууну түшүнөбүз. Анын маанисин карап көрөлү. Жалпы билим берүүчү мектептерди бардык балдар бирдиктүү окуу пландары, окуу программалары, окуу китептери жана бирдиктүү окуу куралдары менен окутулат. Бирок алардын тубаса жөндөмдүүлүктөрү, кызыкчылыктары, өсүү деңгээли, турмуштук пландары ар башка. Башталгыч класстарда мындай чыгармачылыктары байкалбаса да улам барган сайын айырмалана баштайт. Ошондуктан жогорку класстарда бүткүл класс менен иштөөдө ал айырмачылыктарды эсепке алуу кыйындай берет.

Окуучулардын типтүү айырмачылыктарын эсепке алуу менен мүнөздөлүүчү окуу тарбиялык процесс- **дифференцирленген процесс** деп, ал эми мындай процесстеги окутуу болсо **дифференцирленген окутуу деп аталат.**

Окутууну дифференцирлөө боюнча эки түрдүү түшүнүк бар:

**тышкы жана ички дифференцирлөө.**

Тышкы дифференцирлөө окуучулардын жекече өзгөчөлүктөрүн эске алуу үчүн алар атайын дифференцирленген окуу группаларына бөлүштүрүлөт жана атайын класстар, мектептер түзүлөт.

Окутууну тышкы дифференцирлөөнүн төрт түрү бар:

* окуучулардын жөндөмдүүлүктөрү боюнча;
* жөндөмсүздүктөрү боюнча;
* алардын келечекке ээ боло турган кесиби боюнча;
* алардын кызыкчылыктары боюнча дифференцирлөө.

**Ички дифференцирлөөдө** окуучулардын жекече өзгөчөлүктөрүн эске алуу мугалимдин кадимки эле класста иштөөсүндө ишке ашырылат. Алардын мааниси төмөндөгүдөй.

Окуу программаларынын мазмунунун бирдиктүүлүгү окуу процессинде окуучулардын бардыгына бирдей проблеманы сунуш кылынуу талап кылат. Бул-мугалим үчүн эң татаал дидактикалык маселе. Анткени сунушталгандардын кээ бири коюлган тапшырманы өз алдынча аткара алат. Экинчилерине болсо ал тапшырманы аткаруунун жолун толук түшүндүрүп көрсөтмөйүнчө алар ойлонуп эмгектенишпейт.

Ойлонуп эмгектенүүнүн темпи боюнча да окуучулар бири-биринен өтө айырмаланышат: күчтүү окуучулар начар окуучуларга караганда окуу материалын үч эсе тез кабыл алып түшүнүшүнө тургандыгы белгиленген. Ошого карабастан, мугалимдер окутуунун темпин орточо окуган окуучунун темпине ылайыктап уюштурат. Мына ошо орточо темп бүткүл класстын жана ар бир окуучунун иштөө темпинин критериясы катарында кабыл алынат. Мындай шарттарда тез ойлонуп иштөөчү күчтүү окуучулардын толук өсүп өнүгүшү жасалма түрдө жакшыраак болуп калат. Ал эми жай ойлонуп иштөөчү балдар болсо орточо темпке жетише албай, материал үйрөнүлө баштаганда коллективден чыгып, мугалимдин башкаруусуна камтылбай калат. Мындай окуучулар өздөрүн ойлонуп “эмгектенүүгө жөндөмсүзмүн” деген туура эмес ойго келиши мүмкүн. Андай окуучулардын эки жана үч деген баалары алардын ишинин темпин гана мүнөздөйт, бирок ал баалар алардын туюнтуп билүү мүмкүнчүлүктөрүн мүнөздөй албайт. Ошондуктан, жай ойлонуп иштеген окуучуларды сабак билбеген окуучуларга теңебеш керек. Аларга башкаларга салыштырганда тез-тез жардам берип туруу зарыл.

Мугалим үчүн сабакты дифференцирлештирип уюштуруунун ар түрдүү ыкмалары бар. Мисалы, окуучуларга тапшырманы эки формада: төмөндөөчү татаалдыкта жана жогорулоочу татаалдыкта берсе болот.

1. Төмөнкү татаалдыктагы тапшырма. Бул тапшырмалардын бир нече варианты, мисалы, формуланы чыгаруу, теорияны далилдөө, туюнтманы аныктоо ж.б. сунуш кылынат. Бул учурда тапшырманы өз алдынча чыгара албагандарга мугалим жалпы жардам берип турат.
2. Жогорку татаалдыктагы тапшырма. Бүткүл класска жеңил аткарылуучу тапшырма сунуш кылынат. Ал эми тапшырманы мурда туура аткаргандарга андан дагы кыйыныраак тапшырма берилет. Мугалим артта калган окуучуларга жардам көрсөтөт. Бул учурда мугалим окуучунун даярдык деңгээлин атап көрсөтпөйт. Окуучулар өз ыктыяры менен тапшырманы тандап алышат. Бирок бул үчүн ар бир окуучу өзүнүн окуу мүмкүнчүлүгүн билүүсү зарыл.

Ар түрдүү деңгээлде окууган окуучуларга дифференциалдуу мамиле кылуу.

Начар окуган окуучуларды суроо учурунда дифференциалдуу мамиле кылуунун чаралары:

* жооп берүүнүн даяр планын берип коюу;
* жооп берүүнүн үйдөн түзүп келген планын пайдаланууга уруксат берүү;
* жооп берүү үчүн даярданууга убакытты көбүрөөк берүү;
* жооп берүүдө мурда алдын ала жазып алууга, көрсөтмө куралдардан пайдаланууга уруксат берүү;
* материалды удаалаштыкта айтууга жардам бергидей кошумча суроолорду берүү;
* материалдын окуучу катышпай калган сабактардагы темалар боюнча өздөштүрүлүшүн сурап текшерип туруу.

Начар окуган окуучуларга жаңы материалды окуп үйрөнүү процессинде дифференциалуу мамиле кылуунун чаралары:

* начар окуган окуучулардын көңүлүн теманын эң маанилүү жана татаал суроолоруна баруу;
* окуучулардын материалды кандай түшөнүшкөнүн аныктоочу суроолорду тез-тез берип туруу;
* начар окуган окуучуларды класста тажрыйбаларды жасоодо, окутуунун техникалык каражаттарынан пайдаланууда, сабакка керектүү жабдууларды даярдоодо ассистенттен (жардамчылар) катарында пайдалануу.

**Начар окуган окуучуларга сабакта өз алдынча иштөөнү уюштурууда дифференциалуу мамиле кылуунун чаралары;**

* алардын оозеки жана жазуу жүзүндөгү жоопторунда кетирилүүчү каталыктарды жоюуга багытталган көнүгүүлөрдү берүү;
* алар аткарала турган бирок улам татаалдаштырылган тапшырмаларды пайдалануу;
* аткарыла турган жумуш жөнүндө толугураак көрсөтмөлөрдү берүү (мисалы: жумуштун планы жазылган карточкаларды, консультациялар жазылган карточкаларды ж.б. берүү);
* маселелерди чыгарууда ишти ийгиликтүү кыла турган көнүгүүлөрдү пайдалануу;
* иштин жүрүшүндө начар окуган окуучуларга көбүрөөк көңүл буруу;
* начар окугандарга мыкты окугандардын жардамын уюштуруу.

**Начар окуган окуучуларга үйгө тапшырма берүүдө дифференциалдуу мамиле кылуунун чаралары:**

* үй тапшырмасын аткаруунун тартиби, андагы кыйын-чылыктар жөнүндө толук түшүнүк берүү;
* жаңы теманы окуп үйрөнүүгө керек болуучу материалды кайталоо боюнча тапшырмаларды берүү;
* үйгө берилүүчү тапшырманын көлөмүн окуучу ашыкча жүктөлбөгүдөй кылып эсептөө;
* материалды кайталоонун планын түзүүгө, билим алуудагы кемчиликтерди жоюуга окуучуларга жардам көрсөтүү;
* мыкты даярдыктары бар окуучулардын жардамдашуусун уюштуруу.

**Даярдыктары жакшы окуучуларга дифференциалдуу мамиле кылуу:**

* азыркы илим маалыматтары менен ар тараптуу, кенен тааныштыруунун негизинде даярдыгы мыкты окуучулардын предметти тереңдетип окуп үйрөнүүгө болгон талаптарын канааттандыруу;
* алардын таанып билүүчүлүк ар түрдүү жогорку кызык-чылыктарын канааттандырууга керектүү шарттарды түзүү;
* программалык, таанып билүүчүлүк маселелерди чечүүдө окууда жана класстан тышкары иштерде кенен чыгармачылыкты көрсөтүүгө мүмкүнчүлүктөрдү түзүү;
* алардын өздөрүнүн жолдошторуна жардам берүүсүн уюштуруу;
* аларда өз мүмкүнчүлүгүн өздөрү баалоочулукту, мактанып, бой көтөрүүчүлүктү болтурбай алдын ала эскертүү.